স্বাধীনতার মাত্র ৬ বছর পরে দুর্নীতি এবং ভয়ঙ্কর নির্বাচন কারচুপির প্রেক্ষিতে নাইজেরিয়ার তার প্রথম সামরিক অভ্যুত্থান প্রত্যক্ষ করেছিল। আর সেই অভ্যুত্থানে দেশটির প্রথম মুসলিম প্রধানমন্ত্রী আবু বকর তাফুয়া ক্ষমতাচ্যুত হয়েছিলেন। যদিও সামরিক অভ্যুত্থানকারীদের অধীকাংশই ইকব জনগোষ্ঠীর ছিলেন। কিন্তু আচিবি তাই বলে একে একটি ইকব অভ্যুত্থান বলতে নারাজ ছিলেন। তার আংশিক কারণ ছিল এই যে, অভ্যুত্থানের নেতৃত্বদানকারী মেজর নিয়গু দেশের উত্তর অঞ্চলে বেড়ে উঠেছিলেন। তিনি ছিলেন নামমাত্র ইকব। কিন্তু যখন নাইজেরিয় উত্তর অঞ্চলিয় নেতৃবৃন্দ নিহত হলেন তখন তা বয়ে আনল রক্তক্ষয়ী সংঘাত। উত্তরাঞ্চলে বসবাসরত ত্রিশ হাজার ইকব নিহত হলেন। আর সেই রক্তস্নানকে পেছনে রেখে ১৯৬৭ সালে জেনারেল এমেকা ঘোষণা দিলেন যে দক্ষিণ পূর্বাঞ্চলে বসবাসরত ইকব জনগোষ্ঠী আর এমন একটি দেশের নাগরিক হিসেবে নিজেদের যুক্ত রাখবে না। যেখানে ইকব মানুষকে অবাঞ্ছিত মনে করা হয়।